Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 17. melléklet a 8/2006. (II. 27.) GKM rendelethez
Paragraph Index: 530

(3) bekezdésének b) pontjában felsorolt megfelelőség-értékelési eljárásokat kell alkalmazni. Fogalommeghatározások Gázmérő: Olyan mérőeszköz, amelyet a rajta átáramló fűtőgáz mennyiségének (térfogatának vagy tömegének) mérésére, tárolására és kijelzésére terveztek. Számítóegység: A gázmérőre szerelt berendezés, amely automatikusan átszámítja a mérési feltételek mellett megállapított mennyiséget referencia állapot szerinti mennyiséggé. 2006/23. szám Legkisebb áramlás (Qmin): Az a legkisebb áramlás, amelynél a gázmérőn kijelzett mennyiség megfelel a legnagyobb megengedett hibára (MPE) vonatkozó követelményeknek. Legnagyobb áramlás (Qmax): Az a legnagyobb áramlás, amelynél a gázmérőn kijelzett mennyiség megfelel a legnagyobb megengedett hibára (MPE) vonatkozó követelményeknek. Átmeneti áramlás (Qt): Az átmeneti áramlás a minimális és maximális áramlás közötti áramlásérték, amely az áramlási tartományt két zónára, a felső és alsó zónára osztja. Mindkét zónára eltérő legnagyobb megengedett hibaérték (MPE) vonatkozik. Túlterhelési áramlás (Qr): A túlterhelési áramlás az a legnagyobb áramlás, amelynél a mérő meghibásodás nélkül rövid ideig működtethető. Referencia állapot: Az a meghatározott állapot, amelyre a mért mennyiséget átszámítják. I. Rész – követelmények – gázmérők 1. Névleges működési feltételek A gyártónak meg kell határoznia a gázmérő névleges működési feltételeit, figyelembe véve a következőket: 1.1. A gáz áramlás-tartományának teljesítenie kell legalább a következő feltételeket: Osztály Qmax/Qmin Qmax/Qt Qr/Qmax 1,5 ≥ 150 ≥ 10 1,2 1,0 ≥ 20 ≥ 5 1,2 1.2. A gáz hőmérséklet-tartományának legkisebb értéke 40 °C. 1.3. A fűtőgázzal kapcsolatos feltételek A gázmérőket a rendeltetési ország gázcsoportjainak és hálózati nyomásoknak megfelelően kell megtervezni. A gyártónak elsősorban az alábbi adatokat kell megadnia: – a gázcsalád vagy -csoport; – a legnagyobb üzemi nyomás. 1.4. A környezeti hőmérséklet-tartomány legkisebb értéke 50 °C. 1.5. A váltóáramú táplálás névleges értéke és/vagy az egyenáramú táplálás határértékei. 2. Legnagyobb megengedett hiba (MPE) 2.1. Gázmérők, amelyek a mérési feltételek melletti térfogatot vagy a tömeget jelzik ki.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes